కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
కోహ్లీ గొప్ప క్రికెటర్.. అత్యంత చెత్త కెప్టెన్: మిచెల్ జాన్సన్
అంతర్జాతీయ క్రికెట్‌లో మ్యాచ్ ముగిశాక గెలుపోటములతో సంబంధం లేకుండా ప్రత్యర్థి జట్టు ఆటగళ్లకు షేక్ హ్యాండ్ ఇవ్వడం సహజమే. కానీ విరాట్ కోహ్లీ లాంటి ఆటగాళ్లు ఆ సంప్రదాయాన్ని పాటించడం లేదని మిచెల్ జాన్సన్ మండిపడ్డాడు.
Samayam Telugu | Updated:
Dec 19, 2018, 03:20PM IST
కోహ్లీ గొప్ప క్రికెటర్.. అత్యంత చెత్త కెప్టెన్: మిచెల్ జాన్సన్
హైలైట్స్
ఆటగాడిగా అత్యున్నత దశలో ఉన్న కోహ్లీ
కెప్టెన్‌గా చెత్త వ్యక్తి. మార్యద కూడా తెలియదు
పెర్త్ టెస్టులో కోహ్లీ ప్రవర్తన దారుణమన్న మిచెల్ జాన్సన్
ఆటగాడిగా ఉన్నత దశలో ఉన్నా కెప్టెన్‌గా విరాట్ కోహ్లీ తన స్థాయికి తగ్గట్లు ప్రవర్తించడం లేదని ఆస్ట్రేలియా మాజీ క్రికెటర్ మిచెల్ జాన్సన్ మండిపడ్డాడు. ఆసీస్ మాజీ క్రికెటర్లు సైతం కోహ్లీ తీరును వ్యతిరేకిస్తున్నారు. పెర్త్‌ వేదికగా జరిగిన రెండో టెస్టులో కోహ్లీ అమర్యాదగా ప్రవర్తించాడని జాన్సన్ ఆరోపించాడు. కెప్టెన్ హోదాలో ఉన్న వ్యక్తి సిల్లీగా బిహేవ్ చేస్తున్నాడని పేర్కొన్నాడు.
పెర్త్ టెస్టులో ఓటమి తర్వాత కోహ్లీ తీరుపై ఆసీస్ మాజీ పేసర్ జాన్సన్ బుధవారం మీడియాతో మాట్లాడాడు. ‘అంతర్జాతీయ క్రికెట్‌లో మ్యాచ్ ముగిశాక గెలుపోటములతో సంబంధం లేకుండా ప్రత్యర్థి జట్టు ఆటగళ్లకు షేక్ హ్యాండ్ ఇవ్వడం సహజమే. గెలిచిన జట్టును అభినందించడం క్రీడా స్ఫూర్తికి నిదర్శనం. కానీ కోహ్లీ అహంకారి. పెర్త్‌ టెస్టు పూర్తయిన అనంతరం ఆసీస్ కెప్టెన్ టిమ్ పైన్‌కు కోహ్లీ షేక్ హ్యాండ్ ఇవ్వకుండా అమర్యాదకరంగా ప్రవర్తించాడు. ఇంకా చెప్పాలంటే జట్టును విజేతగా నిలిపిన పైన్ కళ్లలోకి కూడా చూడకపోవడం సిల్లీగా అనిపించింది. ఈ సంకేతాలు ఆసీస్ కెప్టెన్‌కు అవమానించడంగానే భావిస్తున్నాం.
క్రికెట్ ప్రపంచంలో విరాట్‌ కోహ్లీకి ఉండే క్రేజ్‌ వేరు. అతడు అత్యున్నత దశలో ఉన్నాడు. కానీ అతడి ప్రవర్తన అందుకు భిన్నంగా ఉంది. భారత్, ఆసీస్ ఆటగాళ్లు బ్యాట్, బంతితో పాటు నోటికి పని చెప్పారు. సిరీస్‌కు ముందు చెప్పినట్లుగా కోహ్లీ లేడు. తన ప్రవర్తనతో ఆటగాళ్లలో మార్పు తేవాల్సిందిపోయి కోహ్లీనే కయ్యానికి కాలుదువ్వుతున్నాడు. తొలి ఇన్నింగ్స్‌లో సెంచరీ అనంతరం వివాదాస్పదంగా ఔటయ్యాడు. అయితే ఆసీస్ ఫీల్డర్ పీటర్ హ్యాండ్స్ కోంబ్ క్యాచ్ ఎలా పట్టాడన్నది పక్కనపెడితే.. అంపైర్లు ఔటిచ్చినప్పుడు నిర్ణయాన్ని స్వాగతించి క్రీజు వదలాలి.
సెంచరీ చేసిన క్రికెటర్ డ్రెస్సింగ్ రూమ్‌కు వెళ్తుంటే ప్రేక్షకులు లేచి చప్పుట్లు కొట్టి అభినందిస్తుంటే పట్టించుకోక పోవడం కోహ్లీ ప్రవర్తనను తెలుపుతుంది. టిమ్ పైన్ బెస్ట్ కెప్టెన్‌గా వ్యవహరిస్తే.. కోహ్లీ చెత్త కెప్టెన్‌గా నడుచుకున్నాడని’ తీవ్ర విమర్శలు చేశాడు. బాలీవుడ్ సీనియర్ నటుడు నసీరుద్దీన్ షా సైతం కోహ్లీది అత్యంత చెత్త ప్రవర్తన అని, అతడు అహంకారి అని విమర్శించిన విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.